Rammemaker Kollekt: Rammer og verksted på Frogner i Oslo
RAMMEMAKER
RAMMER OG GLASS
INSPIRASJON
BILDEOPPHENG
KONTAKT
RAMMEMAKER
RAMMER OG GLASS
INSPIRASJON
BILDEOPPHENG
KONTAKT
RAMMEMAKER
Innrammingen er viktig for opplevelsen av kunsten – derfor hjelper vi deg gjerne. Vi har en rammemaker som er Norgesmester innen innramming hos oss, som bruker materialer av høyeste kvalitet for å sikre at bildene dine blir akkurat slik du vil ha dem
STEP 1 – VELG RIKTIG RAMME
Hvilken ramme kler fargene i bildet ditt best? Hva passer inn hjemme hos deg? Hvilken bredde og dybde på rammen vil se mest naturlig ut?
Vår rammemaker hjelper deg gjerne med anbefalinger og valg av riktig ramme for ditt bilde.
STEP 2 – PASSEPARTOUT, ELLER IKKE?
MED PASSEPARTOUT
Innramming med passepartout er den klassiske måten å ramme inn bilder og kunst på. Passepartout gir en 5-7cm kant rundt bildet, mellom rammen og motivet.

FLYTENDE INNRAMMING
Hvis du ikke vil bruke passepartout er flytende innramming også blitt en populær måte å ramme inn på. Her monteres bildet på bakplaten og det vil være noen centimeter mellomrom mellom kanten på arket og rammen. Vår rammemaker bruker en avstandslist for å få avstand mellom glasset og kunstverket som gjør at det ser ut som bildet "flyter" inni rammen. Spesielt kult hvis arket har revne kanter.

UTEN PASSEPARTOUT
Plakater rammes som oftest inn uten passepartout.
STEP 3 – HVILKEN TYPE GLASS?
Vi bruker stort sett 2 typer glass: standard glass eller Artglass.
Artglass eller AR/70 er et refleksfritt glass med 70% UV beskyttelse. Glasset ser nesten usynlig ut og har lite refleksjon i forhold til standard glass. Det har også UV beskyttelse som forhindrer papiret fra å gulne over tid.
GLED DEG OVER VAKKER INNRAMMET KUNST
RAM INN DET DU ER GLAD I
Innrammingen er viktig for opplevelsen av kunsten – derfor hjelper vi deg gjerne. Vi har en Norgesmester innen innramming hos oss, som bruker materialer av høyeste kvalitet for å sikre at bildene dine blir akkurat slik du vil ha dem.
vi ringer deg!
ALT OM INNRAMMING
Hvordan frakte og lagre trykk?
Gleden er stor når trykket endelig kommer i posten, gjerne pakket i rør. I din iver ruller du det kanskje opp bare for å se, for så å rulle det inn igjen og ta det med til rammemakeren din. Dessverre ser vi en del skader som kommer av at uvante fingre har prøvd å rulle sammen et kunstverk for å putte det tilbake i røret. Vi anbefaler deg å ta det med direkte til rammemaker før du åpner røret. Hvis bildet er flatt, anbefaler vi å transportere det mellom to stive papp plater.
Hvis du skal flate ut et trykk, er det lurt å legge en jevn, glatt plate oppå (kan være glass, glatt kartong, metall etc) og sette noe tungt oppå platen, gjerne i hvert hjørne. Hvor lang tid det trenger for å flates ut er avhengig av papirtypen, noen typer papir er veldig stive og trenger lang tid (les: flere uker) for å flate seg ut.
Når du kjøper et trykk, er du halvveis i prosessen. Trykket er ikke klart til å dekorere veggen og hjemmet ditt før det er innrammet. Det er lurt å tenke at du skal legge til prisen på innrammingen når du vurderer prisen på trykket du ønsker deg. Hvis ikke blir det jo bare et veldig dyrt rør med trykk i som blir stående på loftet.
Hva er forskjellen på billig og dyr innramming?
Forskjellen på billig og dyr innramming er som regel, nesten uten unntak kvaliteten på arbeid og materialer. Mange billige rammelister er laget av materialer som ikke er ment for norsk klima. Treverket vil ofte «slå seg» eller bøye seg på grunn av store svingninger i luftfuktighet og temperatur. Hjørnene blir kanskje ikke så pene, og selve monteringen av kunsten kan ødelegge store verdier dersom det ikke er gjort riktig. Selv om du har kjøpt et trykk som er «billig» vil du sannsynligvis ikke at helheten skal se billig ut, derfor lønner det seg å velge solid kvalitet som kanskje koster litt mer. Dette skal du kunne nyte og leve lenge med.
Hva slags innramming bør jeg velge?
Vi hjelper gjerne med valg av rammelist. Det skal først og fremst kle bildet ditt, men også passe din personlige smak og stil i hjemmet. Et bilde kan forandre uttrykk totalt ved ulik innramming. Det fins utallige muligheter! Ta med bildet du skal ramme inn og diskuter med en rammemaker som gir deg den oppmerksomheten du trenger!
Flytende innramming eller ikke? Her finnes det ingen fasitsvar. Ofte rammer vi inn bilder flytende hvis arket har revne kanter som man vil skal synes, eller om signaturen eller motivet på bildet er såpass langt ut i kanten at det vil forsvinne litt bak en passepartout. Men det går selvfølgelig an å velge flytende uansett! Vi ser ofte på helheten og om det vil kle bildet ditt. Hvor mye bildet skal sveve ut fra bakplaten, hvor stor avstand mellom glasset og bildet og om det skal være hvit eller sort bakgrunn er estetiske valg man må ta. Vanligvis bruker vi 3-5cm mellomrom fra kanten av arket til rammen.
Hvor bredt passepartout bør jeg ha på bildet?
Standard bredde på passepartout er 7cm øverst og på sidene, og 8cm nede. Noen ganger vil man ha en litt «strammere» innramming og går for et smalere passepartout og noen ganger vil man kanskje ha mer luft rundt bildet og velger et bredere. Noen ganger er det kult med dobbel passepartout, eller et svart isteden for hvitt. Passepartout kuttes på mål etter ønske, avhengig av bildet.
Ark lever. Derfor kan både bilde og passepartout påvirkes av luftfuktighet og temperaturforskjeller. Det kan for eksempel skje at det krøller seg litt hvis det har regnet mye ute, eller om du har hengt bildet i direkte nærhet til en ovn eller transportert det ute vinterstid før du tar det inn. Stort sett vil det rette seg ut igjen når fuktighet og temperatur «normaliserer» seg.
Glipper under passepartouten kan løses på flere måter. Hvis bildet ikke har hengt på veggen, men stått lagret på skrå med motiv/glass utover; snu det slik at bakplate/motiv presser mot glasset, eller enda bedre; heng det opp! Er bildet på en viss størrelse bør rammemaker vurdere å bruke enten bakplate med mer spenn i seg eller dobbel bakplate.
Hos oss har vi både hengsler og monteringshjørner til å feste bilder, så hva enn du foretrekker kan brukes. Hengslene er laget av vegetabilsk lim, det er også mulig å få tak i hengsler av Japansk lim (hvetestivelse).
Hva slags glass bør jeg velge?
Hvilket glass avhenger av størrelse på bildet, hvor det skal henge og verdien av det. Et standard float glass har ca 40% uv beskyttelse, men gir mye refleksjon og gjenskinn i overflaten. Spesielt om motivet er mørkt. Et refleksfritt glass/anti refleks glass/art-glass, har fra 70% uv beskyttelse og gir lite refleksjon i  overflaten. Det beskytter kunsten din bedre, og du vil se kunsten din bedre. Prikken over i`en i presentasjonen av bildet ditt.
Hvordan henge opp et bilde?
Hvor høyt skal bilde henges? En tommelfinger regel er at bildet skal henge i øyehøyde, slik at blikket naturlig treffer midten av bildet. Derfor pleier vi å anbefale å ikke la det være mer enn 180cm fra gulv til øvre kant av bildet.
Skal du henge flere bilder i nærhet til hverandre, som i en typisk bildevegg, kan det være en idé å legge bildene på gulvet på samme måte som du vil henge dem på veggen. Da ser du fort hva som fungerer sammen og du har mulighet til å bytte rundt på formen på bildeveggen, uten å først lage hull i veggene. Skal bildene henge over hverandre, vil det som regel se best ut å henge de største og tyngste motivene nederst.
Bruk alltid riktige fester som er tilpasset den type vegg du skal henge bildet på.
Hvis rammen din vipper ut fra veggen, kan det skyldes at wireren har blitt for slakk, eller at det er en type ramme som ikke har rom bak for skruen/spikeren. Hjørnebeslag montert på rammen vil gjøre at rammen henger bedre og tettere på veggen.
Er det noe annet du lurer på? Ta kontakt eller kom innom oss for en prat!
MERK
Innrammede verk kan hentes hos oss i Frognerveien 30. Vi gir beskjed så snart bildet er klart for henting. MERK at innramming foreløpig bare er tilgjengelig i Oslo på grunn av utfordringer knyttet til frakt av glass. Om du bor andre steder i landet anbefaler vi heller å benytte en lokal rammemaker.
Åpningstider Kollekt Rammer:
KUN ÅPENT ETTER AVTALE I JULI : GOD SOMMER!
Mandag – Fredag: 10 – 17
Lørdag: 11 - 15
Frognerveien 30
0263 Oslo
92092535
post@kollektrammer.no
MENY
Innramming
Rammer og Glass
Inspirasjon
Kontakt
Cookies policy
Personvernregler
Avtalevilkår
© Copyright KOLLEKT RAMMER 2022